An kwashe mata da kananan yara daga Yola | Labarai | DW | 21.05.2015
An kwashe mata da kananan yara daga Yola
Hukumar bada agajin gaggawa ta Najeriya NEMA, ta tabbatar da kwashe wasu mata da kananan yara akalla 275 daga sansanin gudun hijira da su ke ciki a Yola.
Jami'in hukumar na jihar Adamawa Malam Saad Bello, ya ce ofishin mai bada shawara kan harkokin tsaron kasa ne ya kwashe mata da yaran a jiya Laraba, sai dai shi ma jami'in bai san takamaiman wajen da aka kai su ba a halin yanzu.
Rashin sanin wajen da mutanen su ke dai na ci gaba da zama abin muhawara a jihar ta Adamawa, wadda ko a bayan-bayan nan ma ta fuskanci harin kunar bakin wake a kasuwar garin Garkida dake arewacin jihar, harin da aka dora alhakinsa a kan 'yan Boko Haram.
Mawallafi Muntaqa Ahiwa daga Yola/SB
Muhimman kalmomi Yola, Adamawa, NEMA, Mata, kananan Yara, Agaji, Boko Haram.
Permalink https://p.dw.com/p/1FTxa
Najeriya ta yi bayani kan kisar 'yan hijira 22.07.2017
Rundunar soji a Najeriya ta fito da wasu bayanai dangane da kisan sakaci da ta yi wa sama da 'yan gudun hijira 100 a kauyen Rann da ke arewa maso gabashin kasar a watannin da suka gabata.